Tuula Koukku

Tuula Hannele Koukku (s. 27. syyskuuta 1947 Kymi) on suomalainen toimittaja,Kuka kukin on 2003, s. 442. Helsinki: Otava, 2002.  joka työskenteli Tiede-lehden toimittajana sen perustamisesta 1980 alkaen, viimeksi sen päätoimittajana vuoteen 2006 saakka ja osa-aikaisena tuottajana täydelle eläkkeelle siirtymiseensä asti.Jukka Ruukista Tiede-lehden päätoimittaja. Markkinointi & Mainonta 19.12.2005. Viitattu 23.8.2014. Hän on koulutukseltaan fyysikko ja valmistui filosofian maisteriksi Jyväskylän yliopistosta vuonna 1972.

Vuonna 2005 Koukulle myönnettiin Suomen Kuvalehden journalistipalkinto. Sen perusteluissa valintaraati sanoi Koukun toimineen ansiokkaasti tieteen popularisoimiseksi journalismissa sekä kouluttaneen suuren joukon tiedetoimittajia eri medioihin tieteen edistämiseksi. ”Hänen työnsä osoittaa, että myös monimutkaisten ilmiöiden ja asioiden syy-yhteydet on mahdollista hahmottaa luotettavalla tavalla sirpaloituvan mediatulvan keskellä. Tieteen popularisoiminen on vaikea alue, jolla voi onnistua vain huippujournalisti.”Kuvalehden journalistipalkinto Tuula Koukulle. Tiede 1.12.2005. Viitattu 23.8.2014. Samana vuonna koko Koukun johtama Tiede-lehden toimitus sai Suomen tiedetoimittajain liiton Tiedetoimittaja-palkinnon.Tiede-lehden toimitus sai Tiedetoimittaja-palkinnon. Kaleva 13.1.2005. Viitattu 23.8.2014.

Teoksia
 Koukku, Tuula ja Miettinen, Hannu I.: Maailmankaikkeus suurimmasta pienimpään: Hiukkasfysiikan ja tähtitieteen uusia tuloksia. WSOY 1983. .

Lähteet

Aiheesta muualla
Maija Toppilan kirjoitus Tuula Koukusta vuodelta 2025, Naisten ääni -sivusto

Luokka:Suomalaiset päätoimittajat
Luokka:Suomalaiset fyysikot
Luokka:Vuonna 1947 syntyneet
Luokka:Elävät henkilöt